การพัฒนารูปแบบการจัดกิจกรรมการเรียนการสอนตามทฤษฏีการสร้างความรู้ และทฤษฏีอภิปัญญา เพื่อเสริมสร้างทักษะการอ่านจับใจความ

ของนักเรียนชั้นมัธยมศึกษาปีที่ 1

จุติพร เวฬุวรรณ1

**บทคัดย่อ**

การศึกษาวิจัยครั้งนี้มีวัตถุประสงค์เพื่อ (1) พัฒนารูปแบบการเรียนการสอน ตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านของนักเรียน ชั้นมัธยมศึกษาปีที่ 1 กลุ่มสาระการเรียนรู้ภาษาไทย รายวิชาภาษาไทยเพิ่มเติม โรงเรียนเทศบาล วัดกลาง เทศบาลนครขอนแก่น อำเภอเมือง จังหวัดขอนแก่น (2) เพื่อหาประสิทธิภาพของรูปแบบการสอนตามทฤษฎีการสร้างความรู้และทฤษฎีอภิปัญญา ให้มีประสิทธิภาพ 80/80 (3) เพื่อพัฒนาผลสัมฤทธิ์ทางการเรียนกลุ่มสาระการเรียนรู้ภาษาไทย วิชาภาษาไทยเพิ่มเติม เสริมทักษะการอ่าน ของนักเรียนชั้นมัธยมศึกษาปีที่ 1 โดยใช้รูปแบบการสอนอ่านจับใจความตามทฤษฎีการสร้างความรู้และทฤษฎีอภิปัญญา (4) เพื่อศึกษาความพึงพอใจของนักเรียนต่อการจัดการเรียนการสอนอ่าน จับใจความตามทฤษฎีการสร้างความรู้และทฤษฎีอภิปัญญา กลุ่มสาระการเรียนรู้ภาษาไทย รายวิชาภาษาไทยเพิ่มเติม เสริมทักษะการอ่าน นักเรียนชั้นมัธยมศึกษาปีที่ 1 โดยใช้การวิจัยแบบผสมผสานวิธีในการวิจัยและพัฒนา (Research and Development) ในครั้งนี้ กลุ่มตัวอย่าง ได้แก่ นักเรียน ชั้นมัธยมศึกษาปีที่ 1 โรงเรียนเทศบาลวัดกลาง อำเภอ เมือง จังหวัดขอนแก่น ในภาคเรียนที่ 1 ปีการศึกษา 2558 จำนวน 37 คน และครูผู้สอนวิชาภาษาไทย จำนวน 12 คน เลือกแบบเจาะจง (Purposive Sampling) เครื่องมือที่ใช้ในการวิจัย ประกอบด้วย (1) แผนการจัดกิจกรรมการเรียน การสอนตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ ของนักเรียนชั้นมัธยมศึกษาปีที่ 1 (2) แบบทดสอบวัดผลสัมฤทธิ์ทางการเรียน แบ่งออกเป็น แบบทดสอบย่อยในแต่ละแผนการจัดการเรียนรู้ และแบบทดสอบวัดผลสัมฤทธิ์ทางการเรียนหลังเรียน (3) แบบวัดความพึงพอใจของนักเรียนที่มีต่อการเรียนรู้ด้วยรูปแบบการเรียนการสอนตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ สถิติที่ใช้คือ ค่าเฉลี่ย ค่าส่วนเบี่ยงเบนมาตรฐาน และการทดสอบแบบที (t-test แบบ Dependent)

**ผลการวิจัย**

1. ผลการพัฒนารูปแบบการจัดกิจกรรมการเรียนรู้ตามทฤษฎีการสร้างความรู้และทฤษฎีอภิปัญญา ที่พัฒนาขึ้นประกอบด้วยกระบวนการเรียนการสอน 5 ขั้น เรียกว่า PACTA Model มีกระบวนการ 5 ขั้น คือ ขั้นเตรียมความพร้อม(P:Preparing) ขั้นตั้งคำถาม (Asking) ขั้นสร้างความรู้ (Construction) ขั้นฝึกปฏิบัติ (Training) และขั้นประเมินผล (Assessing) ซึ่งรูปแบบที่ได้รับการประเมินจากผู้เชี่ยวชาญ 5 คนว่าอยู่ในระดับดี

2. การทดสอบประสิทธิภาพแผนการสอนการจัดกิจกรรมกาเรียนการสอนตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ ของนักเรียนชั้นมัธยมศึกษาปีที่ 1 พบว่า มีประสิทธิภาพเท่ากับ 85.12/83.04 สูงกว่าเกณฑ์ที่กำหนด 80/80 โดยที่ร้อยละ 85.12 คือ คะแนนเฉลี่ยร้อยละของจำนวนคำตอบที่นักเรียนกลุ่มตัวอย่างตอบได้ถูกต้องในแต่ละหัวข้อเรื่อง (E1) และร้อยละ 83.04 คือ คะแนนเฉลี่ยร้อยละของจำนวนคำตอบที่นักเรียนกลุ่มตัวอย่างได้จากการทดสอบหลังเรียน (E2) ผลดังที่ได้กล่าวมาแล้วนั้นแสดงให้เห็นว่าสามารถใช้ในการจัดการเรียนการสอนด้วยแผนการสอนการเรียนรู้ ตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ ของนักเรียนชั้นมัธยมศึกษาปีที่ 1 กลุ่มสาระการเรียนรู้ภาษาไทย เสริมทักษะการอ่าน นี้ได้

3. ผลสัมฤทธิ์ทางการเรียน จากการเปรียบเทียบผลสัมฤทธิ์ทางการเรียนของกลุ่มตัวอย่าง โดยทดสอบหาค่าความแตกต่างของคะแนนเฉลี่ยของกลุ่มตัวอย่าง โดยทดสอบค่าแจกแจงแบบที (t-test dependent sample) พบว่า หลังจากเรียนด้วยแผนการจัดการเรียนการสอนโดยใช้รูปแบบการสอนอ่านจับใจความตามทฤษฎีการสร้างความรู้และทฤษฎีอภิปัญญา นักเรียนมีผลสัมฤทธิ์ทางการเรียนสูงขึ้น และผลคะแนนที่ได้จากการทำแบบทดสอบหลังเรียนมีค่าเฉลี่ยสูงกว่าก่อนเรียน อย่างมีนัยสำคัญทางสถิติที่ระดับ 0.05

4. ผลศึกษาความพึงพอใจของนักเรียนต่อการจัดการเรียนการสอน พบว่า นักเรียนมีความพึงพอใจที่มีต่อการจัดการเรียนการสอนโดยใช้รูปแบบการสอนอ่านจับใจความตามทฤษฎีการสร้างความรู้และทฤษฎีอภิปัญญา อยู่ในระดับมาก ค่าเฉลี่ย 4.37 ค่าส่วนเบี่ยงเบนมาตรฐาน 0.62 เมื่อพิจารณาเป็นรายการประเมิน พบว่า นักเรียนมีความพึงพอใจอยู่ในระดับมากที่สุด คือ การจัดลำดับเนื้อหามีความเหมาะสม ค่าเฉลี่ย 4.57 ค่าส่วนเบี่ยงเบนมาตรฐาน 0.50

**คำสำคัญ** : ทฤษฎีการสร้างความรู้ , ทฤษฎีอภิปัญญา การพัฒนารูปแบบ การอ่านจับใจความ

1 ผู้วิจัย สังกัดโรงเรียนเทศบาลวัดกลาง สำนักการศึกษา เทศบาลขอนแก่น

**Development of the education system by using the theory of knowledge**

**and the metacognitive theory to enhance the reading comprehension of**

**the Mathayom 1 students**

**ABSTRACT**

The objective of this study were to 1) develop the education system by using a theory of knowledge and metacognitive theory to enhance the reading comprehension in Thai subjects of the Mathayom 1 students, Watklang Municipal School, Muang Khonkaen. 2) To find the effective ways of the education systems by using a theory of knowledge and metacognitive theory to be (effective 80:80). 3) To improve the achievement of Thai , Specific Thai subjects and reading comprehension enhancing of Mathayom 1 students by using the theory of knowledge and metacognitive theory.

4) To study of Mathayom 1 students’ satisfaction of the education system after using the theory of knowledge and metacognitive theory by a combination (Research and Development) method , the representative sample were 37 Mathayom 1 students and 12 Thai teachers of Watklang Municipcal School by Purposive Sampling method , the method of the study were 1. Lesson plans from the theory of knowledge and metacognitive theory to enhance reading comprehension of the Mathayom1 students 2. The tests of achievement were devided into lesson plan individual test and post-test

3. Students’ satisfaction measuring of the education system from the theory of knowledge and metacognitive theory to enhance , comprehension, the statistics used were 1) mean 2) standard deviation and3) Dependent t- test

**result**

1. The result of the education system development by using the theory of knowledge and

the metacognitive theory that have been develop from 5 processes of PACTA Model that included

1) P : preparing 2.) A :Asking 3.) C: Construction 4.) T: Training 5.) A: Assessing. The summary format of the result by 5 experts was in the good extent.

2. The performances tests of the lesson plans and class activities by using the theory of knowledge and metacognitive theory to enhance the reading comprehension of the Mathayom1 students, Watklang Municipal School was average ( 85.12/83.04), this score was higher than the criteria set (80/80), The average percentage of correct answers in each unit (E1 ) = (85.12) and the average percentage of post-test answer (E2)= (83.04). These results show that the education system by using the theory f knowledge and metacognitive theory to enhance reading comprehension and every Thai subject of the Mathayom 1 can be used in Thai lesson plans and activities.

3. The comparision of achievement of the sampling students were tested from their difference scores by ( t-test dependent sample). The result found that their post-test scores were higher than the pre-test and the significance level was 0.05

4. The result of students’ satisfaction for the education system and class activities study by using a theory of knowledge and metacognitive theory was a high level was ( average = 4.37)

( standard deviation =0.62). Based on the assessment of the students, satisfaction was the highest level and the grading of content is appropriate was (average=4.57) (standard deviation=0.05)

**Key words**

Theory of the knowledge / Metacognitive Theory / Development of the education system / Reading comprehension / Skill Enhancing

…………………………………………………………………………………………………………

Researcher from Watklang Municipal School

**1. ความเป็นมาและความสำคัญของปัญหา**

ภาษาไทย เป็นเอกลักษณ์และสมบัติ

ทางวัฒนธรรมของชาติไทย ก่อให้เกิดความเป็นเอกภาพและเสริมสร้างบุคลิกภาพของคนในชาติให้มีความเป็นไทย เป็นเครื่องมือในการติดต่อ สื่อสารเพื่อสร้างความเข้าใจและความสัมพันธ์ที่ดีต่อกัน สามารถใช้ประกอบธุรกิจการงาน และการดำรง ชีวิตร่วมกันในสังคมประชาธิปไตยได้อย่างสันติสุข การจัดการเรียนรู้ภาษาไทยในปัจจุบันจึงเปลี่ยนแนวคิดไปจากเดิมไม่เน้นการอ่านออกเขียนได้

เพียงอย่างเดียว แต่เน้นการจัดการเรียนรู้เพื่อสื่อสารกับผู้อื่นอย่างมีประสิทธิภาพและใช้ภาษาในการแก้ปัญหาในการดำรงชีวิตและปัญหาของสังคม ภาษายังเป็นเครื่องมือในการแสวงหาความรู้ สามารถนำไปพัฒนาอาชีพให้มีความมั่นคง

ทางสังคมและเศรษฐกิจ ดังที่ได้ระบุในหลักสูตรการศึกษาขั้นพื้นฐาน พุทธศักราช 2444 และหลักสูตรแก่นกลางการศึกษาขั้นพื้นฐาน พุทธศักราช 2551 ที่ได้กำหนดแนวการเรียนรู้ภาษาไทยเพื่อส่งเสริมให้ผู้เรียนได้คิดสร้างสรรค์

คิดวิพากษ์วิจารณ์ คิดตัดสินใจแก้ปัญหาและวินิจฉัยอย่างมีเหตุผล ใช้ภาษาไทยอย่างมีเหตุผล และสร้างสรรค์ นอกจากนี้การเรียนรู้ภาษา

ยังต้องจัดการเรียนรู้เพื่อทำให้นักเรียนได้เรียนรู้

มีความสามารถด้านการอ่าน การคิดวิเคราะห์ และการเขียนให้ดีขึ้น (กระทรวงศึกษาธิการ, 2551)

การเรียนรู้ในศตวรรษที่ 21 ต้องก้าวข้าม “สาระวิชา” ไปสู่การเรียนรู้ “ทักษะแห่งศตวรรษ

ที่ 21 (21th Century Skills) ซึ่งต้องให้ผู้เรียนรู้ด้วยตนเองโดยครูจะออกแบบการเรียนรู้ฝึกฝนให้ตนเองเป็นโค้ช (Coach) และอำนวยความสะดวกในการเรียน สามารถนำนักเรียนท่องไปสู่โลกแห่งการเรียนรู้ เพิ่มพูนความรู้ทักษะที่จำเป็น การจัดการเรียนรู้ต้องมีความสัมพันธ์ มีขั้นตอนและกระบวนการที่เป็นลำดับ ที่ผู้เรียนสามารถมี

ส่วนร่วม การจัดการเรียนที่เหมาะสม ต้องส่งเสริมให้ผู้เรียนได้ใช้ความคิด ทักษะกระบวนการสืบเสาะหาคำตอบเพื่อสร้างเป็นองค์ความรู้ของตน

(มาเรียม นิลพันธ์, 2559) ความเจริญก้าวหน้าทางด้านเทคโนโลยีสารสนเทศในยุคข้อมูลข่าวสารทำให้มีวิทยาการใหม่เกิดขึ้นอยู่ตลอดเวลาการรับส่งข้อมูลข่าวสารสามารถทำได้สะดวกและรวดเร็ว

มากขึ้น ส่งผลให้คนในสังคมต้องปรับเปลี่ยนกระบวนการเรียนรู้ด้วยการศึกษาค้นคว้าข้อมูล

จากแหล่งต่างๆ ซึ่งต้องอาศัยการอ่านเพื่อให้เข้าใจและสื่อความหมายกันได้ถูกต้อง ดังนั้น การอ่านจึงมีความสำคัญต่อการดำรงชีวิต เป็นเครื่องมือช่วยให้แสวงหาความรู้ด้วยตนเองตลอดชีวิต สิ่งที่ได้จากการอ่านช่วยพัฒนาความคิด อารมณ์ จิตใจ หรือแก้ปัญหาที่เกิดขึ้นในชีวิตประจำวันได้

จากรายงานการสังเคราะห์ผลการประเมิน คุณภาพและมาตรฐานการศึกษาระดับการศึกษา

ขั้นพื้นฐานของประเทศไทยในภาพรวมรอบสอง ปัญหาและอุปสรรคในการประเมินคุณภาพ

ทางการศึกษา ข้อที่ 2 จากผลการประเมินภายนอกในด้านผู้เรียน ส่วนใหญ่ไม่ได้มาตรฐานทางการศึกษาในมาตรฐานที่ 4 เกี่ยวกับการคิดวิเคราะห์ คิดสังเคราะห์ มาตรฐานที่ 5 ด้านผลสัมฤทธิ์ทางการเรียนและมาตรฐานที่ 6 ทักษะการแสวงหาความรู้ด้วยตัวเอง ในด้านครูส่วนใหญ่ไม่ได้มาตรฐาน มาตรฐานที่ 9 เป็นเรื่องเกี่ยวกับการจัดการเรียน

การสอนโดยเน้นผู้เรียนเป็นสำคัญ ในส่วนของมาตรฐานด้านผู้บริหาร พบว่า ผู้บริหารส่วนใหญ่จะต้องพัฒนาในเรื่องของวิชาการให้มากยิ่งขึ้น ซึ่งผลการประเมินสะท้อนได้ในมาตรฐานที่ 12 เกี่ยวกับการจัดกิจกรรมการเรียนการสอนโดยเน้นผู้เรียนเป็นสำคัญ (สำนักงานรับรองมาตรฐานและประเมินคุณภาพการศึกษา (องค์การมหาชน), 2551)

จากผลการประเมินคุณภาพและมาตรฐานทางการศึกษาดังกล่าวนี้ เป็นปัญหาที่เกิดขึ้นมานานและควบคู่กับวิธีการแก้ปัญหาอยู่หลายวิธีและเป็นสิ่งที่ทุกคนพยายามแก้ไขให้ได้ คือปัญหาผลสัมฤทธิ์ทางการเรียน ผลการทดสอบระดับชาติ (O-Net) ซึ่งคะแนนเฉลี่ยต่ำกว่าเกณฑ์มาตรฐาน สะท้อนให้เห็นปัญหาคุณภาพการศึกษา การจัดกิจกรรมการเรียนการสอนของครู ซึ่งอาจเกิดจากหลายสาเหตุ เช่น ครูสอนไม่ตรงสาขาวิชาที่เรียนมา จัดกิจกรรมการเรียนการสอนแบบเก่า จัดกิจกรรมการเรียนการสอนไม่ท้าทายสื่อการสอนไม่น่าสนใจ

ขาดการศึกษาความต้องการของผู้เรียน ผู้เรียน

เบื่อหน่ายกับการอ่านเนื่องจากอ่านไม่เข้าใจ

จับประเด็นของเรื่องที่อ่านไม่ได้ จึงขาดความกระตือรือร้นในการศึกษาค้นคว้าและแสวงหาความรู้จากแหล่งเรียนเรียนต่างๆ ผู้วิจัยมั่นใจว่า

ยังคงมีปัญหาเดียวกันนี้เกิดขึ้นกับโรงเรียนในสังกัดเทศบาลอื่นอีกจำนวนมาก จากสาเหตุดังกล่าวส่งผลให้ผลสัมฤทธิ์ทางการเรียนของนักเรียนต่ำ

จากการสังเกตและสัมภาษณ์ครูผู้รับผิดชอบสอนกลุ่มสาระการเรียนรู้ภาษาไทย

ในโรงเรียน พบว่า สาเหตุที่เป็นเช่นนี้เนื่องมาจากครูไม่ได้แนะนำให้ผู้เรียนรู้จักวิธีการอ่านจับใจความที่ถูกต้องหรือครูยังขาดการนำวิธีสอนที่นำไปสู่กระบวนการอ่านจับใจความจากเรื่องที่อ่านได้ นอกจากนี้ ครูยังขาดการค้นคว้าเทคนิควิธีสอนแบบต่างๆ ซึ่งสอดคล้องกับข้อคิดเห็นของ สุนันท์ ประสาทสอน (2544 ) ที่กล่าวไว้ว่าปัญหาการอ่านนั้นสาเหตุหนึ่งเกิดจากครูบางส่วนไม่สามารถจัดกิจกรรมการเรียนการสอนให้นักเรียนเกิดความเข้าใจในการอ่านได้และสร้างความรู้ในเรื่อง ที่อ่านไม่ได้ ทำให้นักเรียนขาดการฝึกฝนทักษะด้าน

การอ่านจับใจความที่ถูกต้องทำให้การอ่านไม่มีประสิทธิภาพอีกทั้งในปัจจุบันการสอนของครูเน้นไปที่การสอนอ่านให้ถูกต้องตามหลักการอ่านรวมทั้งระดับความสามารถพื้นฐานในการอ่านของผู้เรียนแต่ละคนแตกต่างกันจึงทำให้สมรรถภาพด้านการอ่านจับใจความของผู้เรียนอยู่ในระดับต่ำกว่าด้านอื่น

การพัฒนารูปแบบการเรียนการสอนจำเป็นต้องมีแนวคิดทฤษฎีที่เหมาะสมเป็นแนวทางในการปฏิบัติที่สอดคล้องกับการเรียนของผู้เรียน

ในระดับชั้นมัธยมศึกษาปีที่ 1 รวมทั้งลักษณะวิชาและผลลัพธ์ที่คาดหวังในปัจจุบันทฤษฎีการสร้างความรู้ (constructivist theory) และทฤษฎีอภิปัญญา (Metacognition) เป็นทฤษฎีการเรียนรู้แนวใหม่ที่ได้รับความสนใจเป็นอย่างมากและเป็นทางเลือกหนึ่งที่จะนำมาใช้ในการปรับปรุงโดยปรับเปลี่ยนวิธีการจัดการเรียนรู้เพื่อให้วิธีการเรียนรู้มากกว่าให้ความรู้โดยตรงเน้นการปฏิบัติเพื่อการเรียนรู้มากกว่าการเรียนรู้เพื่อการจำตามที่ครูบอก ซึ่งแตกต่างจากการเรียนรู้แบบเดิมที่เน้นครูเป็นผู้ให้ความรู้เป็นสำคัญ (Fosnot 1996;และ ไพจิตร สดวกการ 2539 )

**2.วัตถุประสงค์การศึกษา**

2.1 เพื่อพัฒนารูปแบบการสอนอ่าน

จับใจความตามทฤษฎีการสร้างความรู้และทฤษฎี

อภิปัญญา กลุ่มสาระการเรียนรู้ภาษาไทย รายวิชาภาษาไทยเพิ่มเติม เสริมทักษะการอ่าน นักเรียนชั้นมัธยมศึกษาปีที่ 1 โรงเรียนเทศบาลวัดกลาง อำเภอเมือง จังหวัดขอนแก่น

2.2 เพื่อหาประสิทธิภาพของรูปแบบ

การสอนตามทฤษฎีการสร้างความรู้และทฤษฎี

อภิปัญญา ให้มีประสิทธิภาพ 80/80

2.3 เพื่อพัฒนาผลสัมฤทธิ์ทางการเรียน กลุ่มสาระการเรียนรู้ภาษาไทย วิชาภาษาไทยเพิ่มเติม เสริมทักษะการอ่าน ของนักเรียนชั้นมัธยมศึกษาปีที่ 1 โดยใช้รูปแบบการสอนอ่าน

จับใจความตามทฤษฎีการสร้างความรู้และทฤษฎี

อภิปัญญา

2.4 เพื่อศึกษาความพึงพอใจของนักเรียนต่อการจัดการเรียนการสอน กลุ่มสาระการเรียนรู้ภาษาไทย รายวิชาภาษาไทยเพิ่มเติม ของนักเรียนชั้นมัธยมศึกษาปีที่ 1 โดยใช้รูปแบบการสอนอ่านจับใจความตามทฤษฎีการสร้างความรู้และทฤษฎี

อภิปัญญา

**3. ขอบเขตของการศึกษา**

3.1 เนื้อหาที่นำมาสร้างแผนการจัดการเรียนรู้เป็นเนื้อหาในกลุ่มสาระการเรียนรู้ภาษาไทย รายวิชาภาษาไทยเพิ่มเติม เสริมทักษะการอ่าน จำนวน 14 แผน

3.2 ประชากรและกลุ่มตัวอย่างในการวิจัยครั้งนี้ได้แก่

3.2.1 ประชากรที่ใช้ในการศึกษาวิจัยครั้งนี้เป็นนักเรียนชั้นมัธยมศึกษาปีที่ 1โรงเรียนเทศบาลวัดกลาง อำเภอเมือง จังหวัดขอนแก่น

ในภาคการศึกษาที่ 1 ปีการศึกษา 2558 จำนวน 365 และครูผู้สอนวิชาภาไทย จำนวน 12 คน

3.2.2 กลุ่มตัวอย่างได้แก่ นักเรียนชั้นมัธยมศึกษาปีที่ 1โรงเรียนเทศบาลวัดกลาง อำเภอ เมือง จังหวัดขอนแก่น ในภาคการศึกษาที่ 1 ปีการศึกษา 2558 จำนวน 37 คน และครูผู้สอนวิชา

ภาไทย จำนวน 12 คน เลือกแบบเจาะจง

3.3 ระยะเวลาดำเนินการวิจัยในครั้งนี้เป็นการศึกษาโดยใช้วิจัยรูปแบบผสมผสานวิธี (Mixed Methods) ของการวิจัยเชิงคุณภาพและการวิจัยเชิงปริมาณเพื่อการพัฒนารูปแบบการสอนอ่าน

จับใจความตามทฤษฎีการสร้างความรู้และทฤษฎี

อภิปัญญา กลุ่มสาระการเรียนรู้ภาษาไทย รายวิชาภาษาไทยเพิ่มเติม เสริมทักษะการอ่าน นักเรียนชั้นมัธยมศึกษาปีที่ 1 โรงเรียนเทศบาลวัดกลาง อำเภอเมือง จังหวัดขอนแก่น ภาคเรียนที่ 1 ปีการศึกษา 2558

**4. วิธีดำเนินการศึกษา**

การวิจัยเรื่องการพัฒนารูปแบบการเรียนการสอนตามทฤษฎีการสร้างความรู้และทฤษฎี

อภิปัญญาเพื่อพัฒนาการอ่านจับใจความสำคัญ ของนักเรียนชั้นมัธยมศึกษาปีที่ 1 กลุ่มสาระการเรียนรู้ภาษาไทย รายวิชาภาษาไทยเพิ่มเติม เสริมทักษะการอ่าน โรงเรียนเทศบาลวัดกลาง อำเภอเมือง จังหวัดขอนแก่น เป็นการวิจัยและพัฒนา (Research and Development) ในภาคการศึกษาที่ 1 ปีการศึกษาผู้วิจัยได้กำหนดขั้นตอนการดาเนินการวิจัยดังนี้

ขั้นตอนที่ 1 การวิจัย (Research : R1) เป็นการศึกษาวิเคราะห์ข้อมูลพื้นฐาน (Analysis : A)

ขั้นตอนที่ 2 การพัฒนา (Development : D1) เป็นการออกแบบและพัฒนารูปแบบการเรียนการสอน (Design and Development : D and D)

ขั้นตอนที่ 3 การวิจัย (Research : R2) เป็นการทดลองใช้รูปแบบการเรียนการสอน (Implementation : I)

ขั้นตอนที่ 4 การพัฒนา (Development : D2) เป็นการประเมินผลรูปแบบการเรียนการสอน (Evaluation : E)

**5. เครื่องมือที่ใช้ในการเก็บรวบรวมข้อมูล**

5.1 แผนการจัดกิจกรรมการเรียนการสอนตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ ของนักเรียนชั้นมัธยมศึกษาปีที่ 1

5.2 แบบทดสอบวัดผลสัมฤทธิ์ทาง

การเรียน แบ่งออกเป็น แบบทดสอบย่อยในแต่ละแผนการจัดการเรียนรู้ และแบบทดสอบวัดผลสัมฤทธิ์ทางการเรียนหลังเรียน

5.3 แบบวัดความพึงพอใจของนักเรียนที่มีต่อการเรียนรู้ด้วยรูปแบบการเรียนการสอนตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ

**6. สถิติที่ใช้ในการศึกษาค้นคว้า**

สถิติหาคุณภาพเครื่องมือ หาความเที่ยงตรงเชิงเนื้อหาโดยการหาค่าดัชนีความสอดคล้อง(Index of Item-Objective Congruence : IOC) และหาค่าคุณภาพของเครื่องมือโดยค่าความเชื่อมั่น(Reliability) ของแบบสอบถามโดยค่าสัมประสิทธิ์แอลฟา (α–Coefficient) ของ ครอนบาร์ค (Cronbach) และสถิติพื้นฐานได้แก่ ค่าร้อยละ (Percentage) ค่าเฉลี่ย (Arithmetic Mean: และส่วนเบี่ยงเบนมาตรฐาน(Standard Deviation : SD )

**7. สรุปผล**

1. ผลการพัฒนาประสิทธิภาพของรูปแบบการสอนตามทฤษฎีการสร้างความรู้และทฤษฎี

อภิปัญญา พบว่า ประสิทธิภาพของแผนการจัดกิจกรรมการเรียนการสอนตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ ทุกหัวข้อเรื่องมีอัตราส่วนของคะแนนเฉลี่ยมากกว่าหรือเท่ากับร้อยละ 80 และเมื่อทำการวิเคราะห์เป็นรายหัวข้อ พบว่า

แผนการเรียนรู้ที่ 9 การอ่านและปฏิบัติตามเอกสารคู่มือ มีอัตราส่วนของคะแนนเฉลี่ย มากที่สุด คิดเป็นร้อย 87.30 และแผนการเรียนรู้ที่ 14 การอ่านเพื่อย่อความ มีอัตราส่วนของคะแนนเฉลี่ย น้อยที่สุด คิดเป็นร้อยละ 84.05

2. การทดสอบประสิทธิภาพแผนการสอนการจัดกิจกรรมการเรียนการสอนตามทฤษฎี

การสร้างความรู้และทฤษฎีอภิปัญญาเพื่อเสริมสร้าง

ทักษะการอ่านจับใจความ ของนักเรียนชั้นมัธยม ศึกษาปีที่ 1 พบว่า มีประสิทธิภาพเท่ากับ 85.12/83.04 สูงกว่าเกณฑ์ที่กำหนด 80/80 โดยที่ร้อยละ 85.12 คือ คะแนนเฉลี่ยร้อยละของจำนวนคำตอบที่นักเรียนกลุ่มตัวอย่างตอบได้ถูกต้องในแต่ละหัวข้อเรื่อง (E1) และร้อยละ 83.04 คือ คะแนนเฉลี่ยร้อยละของจำนวนคำตอบที่นักเรียนกลุ่มตัวอย่างรับการทดสอบหลังเรียน (E2) ผลดังที่ได้กล่าวมาแล้วนั้นแสดงให้เห็นว่าสามารถใช้ในการจัดการเรียนการสอนด้วยแผนการสอนการเรียนรู้ ตามทฤษฎีการสร้างความรู้และทฤษฎีอภิปัญญาเพื่อเสริมสร้างทักษะการอ่านจับใจความ ของนักเรียนชั้นมัธยมศึกษาปีที่ 1 กลุ่มสาระการเรียนรู้ภาษาไทย เสริมทักษะการอ่าน นี้ได้

3. ผลสัมฤทธิ์ทางการเรียน จากการเปรียบเทียบผลสัมฤทธิ์ทางการเรียนของกลุ่มตัวอย่าง โดยทดสอบหาค่าความแตกต่างของคะแนนเฉลี่ยของกลุ่มตัวอย่าง โดยทดสอบค่า

แจกแจงแบบที (t-test dependent sample) พบว่า หลังจากเรียนด้วยแผนการจัดการเรียนการสอนโดยใช้รูปแบบการสอนอ่านจับใจความตามทฤษฎี

การสร้างความรู้และทฤษฎีอภิปัญญานักเรียนมีผลสัมฤทธิ์ทางการเรียนสูงขึ้น และผลคะแนนที่ได้จากการทำแบบทดสอบหลังเรียนมีค่าเฉลี่ยสูงกว่าก่อนเรียน อย่างมีนัยสำคัญทางสถิติที่ระดับ 0.05

4. ผลศึกษาความพึงพอใจของนักเรียนต่อการจัดการเรียนการสอน พบว่า นักเรียนมีความพึงพอใจที่มีต่อการจัดการเรียนการสอนโดยใช้รูปแบบการสอนอ่านจับใจความตามทฤษฎีการสร้างความรู้และทฤษฎีอภิปัญญา อยู่ในระดับมาก ค่าเฉลี่ย 4.37 ค่าส่วนเบี่ยงเบนมาตรฐาน 0.62 เมื่อพิจารณาเป็นรายการประเมิน พบว่า นักเรียนมีความพึงพอใจอยู่ในระดับมากที่สุด คือ การจัดลำดับเนื้อหามีความเหมาะสม ค่าเฉลี่ย 4.57 ค่าส่วนเบี่ยงเบนมาตรฐาน 0.50

**8. อภิปรายผล**

ผลการวิจัยพบว่า ผู้เรียนมีความสามารถ

ในการอ่านจับใจความ ตามทฤษฎีการสร้างความรู้และทฤษฎีอภิปัญญา หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 แสดงว่าผู้เรียนมีความสามารถในการใช้รูปแบบการจัดกิจกรรมการเรียนการสอนตามทฤษฎีการสร้างความรู้และทฤษฎีอภิปัญญา เพื่อช่วยในการอ่านขึ้น ทั้งนี้อาจเนื่องมาจากรูปแบบการสอนอ่านจับใจความตามทฤษฎีการสร้างความรู้และทฤษฎีอภิปัญญามีกระบวนการและขั้นตอนการเตรียมผู้เรียนตามแนวคิดของการเรียนด้วยตนเองของผู้เรียน ซึ่งสอดคล้องกับแนวคิดของเออวิน (Irwin, 1991) ที่กล่าวถึงกระบวนการปฏิสัมพันธ์ในการอ่านของกระบวนการอภิปัญญา ซึ่งเป็นกระบวนการที่ผู้อ่านตระหนักและควบคุมอย่างมีสติต่อกระบวนการเรียนรู้ตนเอง โดยรู้ว่าตนเอไม่เข้าใจส่วนไหนจะใช้กลวิธีใดหรือปรับเปลี่ยน กลวิธีในการอ่านอย่างไรจึงจะทำให้เข้าใจบทอ่านยิ่งขึ้น นอกจากนี้ ยังอาจเป็นเพราะว่าผู้เรียนมีการเชื่อมโยงความรู้เดิมเข้ากับความรู้ใหม่ทำให้เข้าใจบทอ่านได้ง่ายขึ้น ซึ่งสอดคล้องกับทฤษฎีการสร้างความรู้ ที่ Bartlett (1986) อธิบายว่า การที่ผู้อ่านระลึกถึงข้อมูลภายหลังจากการอ่านข้อความไปแล้วนั้น ไม่ใช่การสร้างเรื่องขึ้นมาใหม่ แต่เป็นการสร้างหรือเล่าเรื่องจากประสบการณ์เดิมที่มีอยู่ และจากเรื่องที่ได้อ่าน

ไปแล้ว สอดคล้องกับ จิราภรณ์ พิมใจใส (2553) ทำวิจัยเรื่อง การพัฒนารูปแบบ

การเรียนการสอนตามทฤษฎีการสร้างความรู้เพื่อส่งเสริมความสามารถในการเรียนรู้ของนักศึกษาพยาบาล พบว่า ผลการเปรียบเทียบความสามารถในการเรียนรู้ของนักศึกษาพยาบาลที่เรียนด้วยรูปแบบการเรียนการสอนตามทฤษฎีการสร้างความรู้ กับนักศึกษาพยาบาลที่เรียนด้วยรูปแบบ

การเรียนการสอนปกติ พบว่านักศึกษาพยาบาลกลุ่มทดลองมีความสามารถในการเรียนรู้หลังเรียนสูงกว่ากลุ่มควบคุม อย่างมีนัยสำคัญทางสถิติที่ระดับ .05

**9.** **ข้อเนอแนะ**

9.1 ข้อเสนอแนะในการนำไปใช้

9.1.1 ผลการวิจัยพบว่ารูปแบบการสอนอ่านจับใจความตามทฤษฎีการสร้างความรู้และทฤษฎีอภิปัญญา ที่พัฒนาขึ้นนี้มีความเหมาะสมกับนักเรียนระดับชั้นมัธยมศึกษาปีที่ 1 และอาจไปใช้พัฒนาทักษะการอ่านผู้เรียนระดับอื่น ๆ ด้วย

9.1.2 จากผลการวิจัย พบว่า รูปแบบ

การสอนอ่านจับใจความตามทฤษฎีการสร้างความรู้และทฤษฎีอภิปัญญา ในส่วนของการจัดการเรียนการสอนมีลักษณะการสอนเป็นทีม (team teaching) เนื่องจากกระบวนการเรียนการสอนมีการทำ กิจกรรมกลุ่ม และเนื้อหาสาระประกอบ ด้วยหลายหน่วยความรู้ ซึ่งจะต้องอาศัยผู้สอนที่มีความรู้ ประสบการณ์ เฉพาะด้าน ดังนั้น การนำรูปแบบ

การเรียนการสอนไปใช้ ผู้สอนต้องวางแผน

การจัดการเรียนรู้ร่วมกัน และเมื่อสิ้นสุดการเรียนการสอน ทีมผู้สอนควรมีการประชุมปรึกษาหารือกันร่วมกันทุกครั้ง เพื่อประเมินผลและสะท้อนผลการจัดการเรียนรู้ ซึ่งจะเป็นแนวทางในการพัฒนาปรับปรุงการจัดการเรียนการสอนในครั้งต่อไป

9.1.3 การสอนอ่านจับใจความโดยใช้ตามทฤษฎีการสร้างความรู้และทฤษฎีอภิปัญญา มีการแบ่งกลุ่มย่อย และการจับคู่ มีการเปิดโอกาสให้นักเรียนแสดงความคิดเห็น ร่วมมือกันทำกิจกรรม สรุปผล และรายงานนำเสนอผลงานร่วมกัน ซึ่งต้องอาศัยระยะเวลาในการทำกิจกรรม ดังนั้น ควรเพิ่มระยะเวลาในการทำกิจกรรมให้เพียงพอและเหมาะสมกับเนื้อหาและกิจกรรมนั้นๆ เพื่อให้นักเรียนมีโอกาสทำกิจกรรมได้มากขึ้นและ

ทำกิจกรรมได้อย่างทั่วถึงทุกคน

9.2 ข้อเสนอแนะในการศึกษาครั้งต่อไป

9.2.1 ควรมีการพัฒนารูปแบบการสอนอ่านจับใจความโดยใช้ตามทฤษฎีการสร้างความรู้และทฤษฎีอภิปัญญาที่ส่งเสริมทักษะอื่นนอกจากการอ่านด้วย เช่น การพูด การเขียน เป็นต้น

9.2.2 ควรมีการวิจัย และพัฒนารูปแบบ

การสอนการสอนอ่านจับใจความโดยใช้ตามทฤษฎีการสร้างความรู้และทฤษฎีอภิปัญญาโดยใช้กลวิธีอภิปัญญากับผู้เรียนในระดับชั้นอื่น ๆ และผู้เรียนวัยอื่นในระดับต่างๆ เช่น ระดับอุดมศึกษา ระดับอาชีวศึกษา หรือระดับมัธยมศึกษาตอนปลาย เป็นต้น

9.2.3 ควรมีการวิจัยเพื่อศึกษาในเชิงเปรียบเทียบระหว่างนักเรียนที่ผ่านการสอนอ่านตามทฤษฎีการสร้างความรู้และทฤษฎีอภิปัญญากับกลุ่มที่ยังไม่เคยผ่านการสอนอ่านตามรูปแบบ

9.2.4 ควรมีการวิจัยเพื่อศึกษาในเชิงเปรียบเทียบระหว่างนักศึกษาที่ผ่านการสอนอ่าน

จับใจความตามรูปแบบฯ ระหว่างนักศึกษาที่มีความสามารถในการอ่านจับใจความในระดับ พื้นฐาน ระดับกลาง และระดับสูง เพื่อให้ได้กลุ่มตัวอย่างที่มีความสามารถที่เก่ง กลาง และอ่อน

**9. บรรณานุกรม**

9.1 กระทรวงศึกษาธิการ. (2551). **หลักสูตร**

**แกนกลางการศึกษาขั้นพื้นฐาน**

**พุทธศักราช 2551**. กรุงเทพฯ : ชุมนุม

สหกรณ์การเกษตรแห่งประเทศไทย.

9.2 จิราภรณ์ พิมใจใส. (2553). **การพัฒนา**

**รูปแบบการเรียนการสอนตามทฤษฎี**

**การสร้างความรู้ เพื่อส่งเสริมความสามารถ**

**ในการเรียนรู้ของนักศึกษาพยาบาล**.

วิทยานิพนธ์ปริญญาปรัชญาดุษฎีบัณฑิต

สาขาวิชาหลักสูตรและการสอน มหาวิทยาลัย

ศิลปากร.

9.3 ไพจิตร สดวกการ . (2539). **ผลการสอน**

**คณิตศาสตร์ตามแนวคิดของทฤษฎีคอน**

**สตรัคติวิสต์ที่มีต่อผลสัมฤทธิ์ทางการเรียน**

**วิชาคณิตศาสตร์และความสามารถในการ**

**ถ่ายโยงการเรียนรู้ของนักเรียนระดับ**

**มัธยมศึกษาตอนต้น.** วิทยานิพนธ์

ค.ม.(หลักสูตรและการสอน). กรุงเทพฯ :

บัณฑิตวิทยาลัย จุฬาลงกรณ์มหาวิทยาลัย.

9.3 มาเรียม นิลพันธุ์. (2549). **วิธีวิจัยทาง**

**พฤติกรรมศาสตร์และสังคมศาสตร์**

**Research Methodology in Behavioral**

**and Social Science**. พิมพ์ครั้งที่ 2.

นครปฐม : มหาวิทยาลัยศิลปากร.

9.4 สำนักงานรับรองมาตรฐานและประเมิน

คุณภาพการศึกษา (องค์การมหาชน) .

(2551). **สรุปผลการประเมินคุณภาพ**

**การศึกษาระดับชาติปีการศึกษา 2549-2551**.

สืบค้นเมื่อวัน 19 สิงหาคม, 2558,  จาก

เว็บไซต์:   http://documents.tips/

documents/-o-net-5687ff3d7c0b3.htm

9.5 สุนันท์ ประสาทสอน .(2544) . **ผลของการ**

**ใช้กลวิธีชี้นำการอ่านและการคิดระดับสูงที่**

**มีความสามารถในการอ่านภาษาไทยอย่างมี**

**วิจารณญาณ ของนักเรียนชั้นประถมศึกษา**

**ปีที่ 4**. วิทยานิพนธ์ปริญญามหาบัณฑิต

สาขาวิชาภาษาไทย จุฬาลงกรณ์

มหาวิทยาลัย.

9.6 Bartlett, B.J. (1986.). **Reading for**

**Memory : Where Top-Level Structure**

**Helps**. Perth : AnnualConference of the

Australian Reading Association.

9.7 Fosnot, C. (1996). **Constructivism :**

**Theory, Perspectives and Practice**. New

York : Teachers College Press.

9.9 Irwin, W.G., and Bamber, J.H. (1982).

“The Cognitive Structure of the Modified

Essay Question.” Journal of Medical

Education 16, 6: 326-331.